Решение на Общия съд от 24 септември 2019 г. — VF/ЕЦБ
(Дело T-39/18)1
(Публична служба – Персонал на ЕЦБ – Атестационен доклад на жалбоподателя – Процедура за годишно преразглеждане на заплатите и премиите – Отказ за преобразуване на договор за определен срок в договор за неопределено време – Задължение за мотивиране – Явна грешка в преценката – Принцип на добра администрация)
Език на производството: английски
Страни
Жалбоподател: VF (представители: L. Levi и A. Blot, адвокати)
Ответник: Европейска централна банка (представители: F. von Lindeiner и D. Camilleri Podestà, подпомагани от B. Wägenbaur, адвокат)
Предмет
Искане на основание член 270 ДФЕС и член 50а от Статута на Съда на Европейския съюз, целящо, от една страна, отмяната, първо, на решението относно процедурата за годишно преразглеждане на заплатите и премиите за 2016 г., и второ, на решението да не преобразува договора за определен срок на жалбоподателя в договор за неопределено време, и от друга страна, поправянето на вредата, която жалбоподателят твърди, че е претърпял вследствие на тези актове
Диспозитив
Отхвърля жалбата.
Осъжда VF да заплати съдебните разноски.
____________
1     ОВ C 112, 26.3.2018 г.